Na temelju članka 23. StatutaGradske knjižnice i čitaonice Pula, od 10. srpnja 2019. godine, ravnateljica Gradske knjižnice i čitaonice Pula, raspisuje

**JAVNI NATJEČAJ**

za zasnivanje radnog odnosa u Gradskoj knjižnici i čitaonici Pula, na radnom mjestu **knjižničarski tehničar (pomoćni knjižničar)** **kako slijedi:**

1. - **1 izvršitelj, na određeno vrijeme, do povratka odsutne radnice s rodiljnog/roditeljskog dopusta, uz obvezni probni rad od 3 mjeseca**

Izrazi koji se koriste u ovom natječaju, a imaju rodno značenje, odnose se jednako na ženski i muški rod.

**Opis poslova**: upisuje korisnike, zadužuje i razdužuje knjižničnu građu i tiskovine, tehnički obrađuje knjige i brine o smještaju knjižnične građe na police, vodi statistiku posudbe tiskovina, obavlja informacijske poslove, obavlja poslove fotokopiranja i slaže knjige na police, obavlja poslove čuvanja i zaštite knjižnične građe, tehnički obrađuje građu, obavlja popisivanje knjižnične građe za reviziju, vodi evidenciju rezervacija i prepisku s korisnicima. Radi na pedagoško-animatorskim poslovima s djecom i odraslima.

Naplaćuje članarinu, zakasninu i ostalo, brine o novcu u blagajni te polaže dnevni utržak u računovodstvo. Preuzima obrađenu knjižničnu građu iz Središnje knjižnice, preuzima darovanu građu i brine o distribuciji, vrši inventarizaciju i tekuću inventarnu kontrolu knjižnične građe, tehnički obraduje knjige, sudjeluje u reviziji i otpisu građe te obavlja ostale poslove iz djelokruga rada ili po nalogu ravnatelja.

**Opći uvjeti:**

* punoljetnost i
* hrvatsko državljanstvo

**Posebni uvjeti:**

* završena četverogodišnja srednja škola
* položen stručni ispit za knjižničarskog tehničara (pomoćnog knjižničara)
* znanje 1 stranog jezika
* poznavanje rada na računalu
* radno iskustvo najmanje 1 godina

**Uz prijavu na javni natječaj kandidati su dužni priložiti sljedeću dokumentaciju u izvorniku ili preslici:**

* 1. životopis
	2. domovnicu
	3. svjedodžbu o završenoj srednjoj školi
	4. uvjerenje (elektronički zapis ili potvrda) Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema
	5. dokaz o položenom stručnom ispitu za knjižničarskog tehničara (pomoćnog knjižničara)
	6. uvjerenje da se ne vodi kazneni postupak, ne starije od 6 mjeseci

U prijavi ili životopisu obvezno navesti adresu stanovanja, e mail adresu i/ili broj telefona.

Izabrani kandidat izvornike je dužan dostaviti na uvid prije sklapanja ugovora o radu.

*Natjecati se mogu i kandidati koji nemaju položen stručni ispit za knjižničarskog tehničara (pomoćnog knjižničara) uz obvezu polaganja istog u propisanom roku sukladno odredbama Pravilnika o uvjetima i načinu stručnih zvanja u knjižničarskoj struci.*

Za kandidate koji ispunjavaju formalne uvjete provest će se testiranje, radi provjere znanja i sposobnosti bitnih za obavljanje poslova radnog mjesta za koje se primaju, o čemu će kandidati biti pravovremeno obaviješteni telefonski ili elektroničkim putem. Ako kandidat ne pristupi testiranju smatra se da je povukao prijavu na natječaj.

Na javnom natječaju ravnopravno mogu sudjelovati kandidati oba spola.

Kandidat koji se poziva na pravo prednosti pri zapošljavanju u skladu s članku 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21), ima prednost u odnosu na ostale kandidate samo pod jednakim uvjetima i dužan je priložiti, osim dokaza o ispunjavanju traženih uvjeta, i sve potrebne dokaze iz članka 103. citiranog Zakona.

Navedeno na poveznici: <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa Zakonom o zaštiti vojnih i civilnih invalida rata („Narodne novine“, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, po Zakonu o civilnim stradalnicima iz Domovinskog rata („Narodne novine“, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa Zakonom o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

Kandidat prijavom na ovaj natječaj daje suglasnost Gradskoj knjižnici i čitaonici Pula na prikupljanje i obradu svojih osobnih podataka u svrhe natječajnog postupka kao i suglasnost za objavu istih kao rezultata natječaja. Kandidati će o rezultatima natječaja biti obaviješteni pisanim putem (mailom ili običnom poštom).

Informaciju o zaštiti osobnih podataka te s tim u svezi navedeni kontakti dostupni su na web stranici [www.gkc-pula.hr](http://www.gkc-pula.hr)

Nepravovremene prijave i prijave koje ne zadovoljavaju formalne uvjete iz javnog natječaj neće se razmatrati, a o rezultatima istog kandidati će biti obaviješteni pisanim putem (mailom ili običnom poštom).

Dokumentacija dostavljena u preslici kao i dokumentacija prikupljena putem sustava e - Građani neće se vraćati.

Kandidati će o rezultatima natječaja biti obaviješteni pisanim putem u roku od 30 dana od dana isteka roka za podnošenje prijava (mailom ili običnom poštom).

Zadržava se pravo poništenja javnog natječaja, bez obveze obrazlaganja navedene odluke.

Javni natječaj vrijedi 8 dana od objave istog na stranicama Burze rada Hrvatskog zavoda za zapošljavanje.

Prijave na natječaj s potrebnom dokumentacijom o ispunjavanju uvjeta iz natječaja dostavljaju se na adresu Knjižnice preporučenom poštom ili osobno u ured tajnice Ustanove u uredovno radno vrijeme (7:30 – 15:00, ulaz za tajništvo je iz Kandlerove ulice).

Adresa za dostavu prijave preporučenom poštom je:

Gradska knjižnica i čitaonica Pula, Sv. Ivana 1/A, 52100 Pula**,** s napomenom: „Za natječaj – knjižničarski tehničar (pomoćni knjižničar)“.

**Gradska knjižnica i čitaonica Pula**

 **ravnateljica**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**